open-index/open-wikipedia-markdown huggingface dataset:
ஆழ்கடல் முக்காலி மீன்கள்

**இப்னோபிடே** (*Ipnopidae*)(**ஆழ்கடல் முக்காலி மீன்கள்**) என்பது ஆலோபிபார்மிசு வரிசையில் உள்ள மீன் குடும்பமாகும். இவை சிறிய, மெல்லிய மீன்கள், அதிகபட்ச நீளம் சுமார்  வரை வளரக்கூடியன. இவை அத்திலாந்திக்குப் பெருங்கடல், இந்தியப் பெருங்கடல் மற்றும் அமைதிப் பெருங்கடல்களின் மிதமான மற்றும் வெப்பமண்டல ஆழமான நீரில் காணப்படுகின்றன.

இடது|thumb| மாற்றியமைக்கப்பட்ட தோள் மற்றும் இடுப்பு துடுப்புகளுடன் கூடிய ''பேத்திப்டெரோயிசு விரிடென்சிசு''
இடது|thumb| மத்திய தரைக்கடல் சிலந்தி மீன் ''பேத்திப்டெரோயிசு தூபியசு''
இடது|thumb| ஆழ்கடல் மீன் ''இப்னோப்சு''
பல சிற்றினங்கள், குறிப்பாக *பாத்திப்டெரோயிசு* பேரினத்தில், நீளமான தோள் துடுப்பு மற்றும் இடுப்பு துடுப்புகளைக் கொண்டுள்ளன. முக்காலி மீன், பேத்திப்டெரொசிசு கிராலோடரில் இந்த துடுப்புகள் மீனின் உடல் நீளத்தினை விட மூன்று மடங்கு நீளமாக உள்ளது. இவை ஒரு மீட்டர் நீளம் வரை காணப்படும். இத்துடுப்புகளைப் பயன்படுத்தி மீன்கள் கடலில் தரையில் நிற்கின்றன. இப்னோபிட்களுக்கு சிறிய கண்கள் அல்லது வில்லை இல்லாத மிகப் பெரிய கண்களைக் கொண்டுள்ளன. இவை இரண்டிலும் பார்வை மிகவும் மோசமாக உள்ளதோடு ஒரு படத்தை உருவாக்க முடியவில்லை. இப்னோடிடே மீன்கள் ஆழ்கடலில் வாழ்வதற்கு ஏற்றவையான மீன்களாகும். இவற்றின் எலும்புக்கூடு இதன் துடுப்பு கதிர்களில் வலுவூட்டப்பட்ட எலும்புத் தலைகளுடன் தட்டையானது. இதன் இடுப்பு துடுப்புகள் இடுப்பு துடுப்பு துடுப்புக் கதிர்களின் நுனிகள் வழியாக அமைந்துள்ளன.

## மேற்கோள்கள்

பகுப்பு:மீன் குடும்பங்கள்
பாத்திதைப்லோப்சு

**பாத்திதைப்லோப்சு** (*Bathytyphlops*) என்பது கிழக்கு அத்திலாந்திக்குப் பெருங்கடல் மட்டுமே அறியப்படும் ஆழ்கடல் முக்காலி மீன்களின் பேரினமாகும்.

## சிற்றினங்கள்
பாத்திதைப்லோப்சு பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. அவை

* *பாத்திதைப்லோப்சு மாரியோனே*மீட், 1958 (மரியானின் சிலந்தி மீன்)
* *பாத்திதைப்லோப்சு சீவெளி*(நார்மன், 1939)

## மேற்கோள்கள்

பகுப்பு:மீன் பேரினங்கள்
இரும்பு(II) பெர்குளோரேட்டு

**இரும்பு(II) பெர்குளோரேட்டு** (*Iron(II) perchlorate*) Fe(ClO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இரும்பின் உப்பான இச்சேர்மம்  பச்சை நிற படிகத்தின் தோற்றத்தைக் கொண்டுள்ளது.

## பயன்கள்
மின் கலன்களை உற்பத்தி செய்யும் செயல்பாட்டில் பயன்படுத்தப்படுகிறது. வானவேடிக்கை வெடிபொருட்களிலும் இது பயன்படுத்தப்படுகிறது.

## மேற்கோள்கள்

பகுப்பு:இரும்பு(II) சேர்மங்கள்
பகுப்பு:பெர்குளோரேட்டுகள்
பெரிய கால் அருங்காட்சியகம்

**பெரிய கால் அருங்காட்சியகம்** (*Big Foot Museum*) இந்தியாவின் தெற்கு கோவாவில் உள்ள ஒரு அருங்காட்சியகம் மற்றும் கேளிக்கைப் பூங்காவாகும். தெற்கு கோவாவின் சால்செட்டு  துணை மாவட்டத்தில் உலூடோலிம் கிராமத்தில் அமைந்துள்ளது. இது கோவாவின் கிராமப்புற வாழ்க்கைக்காக அர்ப்பணிக்கப்பட்ட ஒரு அருங்காட்சியகமாகும்.   கலைஞரான மேந்திர ஆல்வாரேசு அருங்காட்சியகத்தை நிறுவினார். அவராலேயே நிர்வகித்து நடத்தவும்படுகிறது. 
உலூடோலிம் மார்கோவிற்கு அருகில் உள்ளது.

## கருப்பொருள்
thumb| ''பெரிய கால் அருங்காட்சியகத்தில்'' கிராமப்புற வாழ்க்கை  காட்சிகள்.
தனியாரால் நடத்தப்படும் இந்த அருங்காட்சியக முயற்சியானது கோவா மக்களின்  கிராமத்தை சிறிய சித்திரமாக மீண்டும் உருவாக்குகிறது.  ஒரு நூற்றாண்டுக்கு முன்னர் கடந்த காலத்தில் உள்ளூர் கிராமப்புற வாழ்க்கை எப்படி இருந்தது என்பதை இது சித்தரிக்க முயல்கிறது.  அருங்காட்சியகம் திறந்தவெளி அமைப்பில் அமைந்துள்ளது.

## சித்தரிப்புகள்
மூதாதையர் கோவா அருங்காட்சியகத்தில், ஈட்டியைக் காட்டும் போர்த்துகீசிய சிப்பாய் ஒருவரின் சிலை, ஒரு மீனவர், மற்றும் பிற கிராமவாசிகள், மீன் விற்கும் பெண்கள், நெல் வயல்களில் வேலை செய்த விவசாயிகள் மற்றும் பிற தொழில்கள் போன்றவை  விவரிக்கப்பட்டுள்ளது. "போர்த்துகீசிய வழக்கறிஞர் அரௌசோ ஆல்வாரெசு என்பவருக்கு சொந்தமான காசா ஆல்வாரெசு மாளிகை அருகில் உள்ளது. இங்கு பழங்கால பொருட்கள், ஓவியங்கள் மற்றும் பழங்கால மரச்சாமான்கள், வழக்கமான மேலோடு சன்னல்கள், உயர் கூரை மற்றும் கனமான செதுக்கப்பட்ட மர தளவாடங்கள் உள்ளன. இங்குள்ள சாப்பாட்டு அறையில் குறைந்தது 30 பேர் அமரலாம். 

## அமைவிடம்
thumb| அருங்காட்சியகத்தில்.
மார்கோவ் உலூடோலிமிலிருந்து 9 கி.மீ. தொலைவில் உள்ளது. பொதுப் பேருந்து, கார், வாடகை வாகனம் அல்லது இரு சக்கர மோட்டார் சைக்கிள் மூலமாக இங்கு செல்ல முடியும்.

இதன் வளாகத்தில் ஒரு கலைக்கூடம், கைவினைப் பொருட்கள் விற்பனை மையம், உணவகம், இரப்பர் தோட்டங்கள் மற்றும் மசாலா முற்றம் ஆகியவை உள்ளன. வளாகத்தில் உள்ள 'வீடுகள்' பாரம்பரிய கோவா கிராம ஆக்கிரமிப்புகளை மீண்டும் உருவாக்குகின்றன.  உள்ளூர் கைவினைஞர்கள்,  இசைப் பள்ளி, கிராம சந்தை, மதுபானக் கடைகள் மற்றும் உள்ளூர் ஆல்ககால் வடித்தல் தொழில் ஆகியவற்றை சித்தரிக்கின்றன.

## பெயரின் தோற்றம்
thumb| பெரிய கால் அருங்காட்சியகத்தில்  பெரிய பாதம்.
மூதாதையர்களின் புராணக்கதை  என விவரிக்கப்படுவதிலிருந்து இதன் பெயர் வந்தது. 

## அங்கீகாரம்
*உங்களுக்குத் தெரியாத கோவாவில்  இது பட்டியலிடப்பட்டுள்ளது: கடற்கரைகளுக்கு அப்பால் செல்லும் 10 இனிய பயண ரகசியங்களிலும்*   கோவாவில் உள்ள ஐந்து அற்புதமான அருங்காட்சியகங்களிளும் பெரியகால் அருங்காட்சியகம் பட்டியலிடப்பட்டுள்ளது. 

*உலகப் புகழ்பெற்ற  அனைத்து இடதுசாரி’ பிரபலங்களுக்குமான  அருங்காட்சியகமும்* இதன் வளாகத்தில் உள்ளது. 

## புதுப்பிப்புகள்
thumb| அருங்காட்சியகத்தில் கண்காட்சிகள்.
ஜூன் 2020 ஆம் ஆண்டு சூன் மாதத்தில்  இந்த அருங்காட்சியகம், கோவாவில் உள்ள மற்ற அருங்காட்சியகங்களுடன்  இணைந்து, கோவிட்-19 தொற்றுநோயால் இதன் செயல்பாடுகள் கடினமாக இருப்பதாக அறிவிக்கப்பட்டது. 

## மேற்கோள்கள்


## புற இணைப்புகள்

* பெரிய கால் அருங்காட்சியகத்தில் காணொளி
* பிக் ஃபுட் இணையதளம் 
பகுப்பு:கோவா அருங்காட்சியகங்கள்
பகுப்பு:Coordinates on Wikidata
முத்துக் கண் மீன்கள்

**முத்துக் கண் மீன்கள்** (*Pearleye*) என்பன **இசுகோபெலர்ச்சிடே** குடும்பத்தினைச் சேர்ந்த அலோபிபார்மிசு வரிசை மீன்கள் ஆகும். இவற்றின் தனித்துவமான கண் அமைப்பு மூலம் இவை பிற மீன்களிலிருந்து வேறுபடுகின்றன. இம்மீன்களின் ஒவ்வொரு கண்ணிலும் இரண்டு விழித்திரைகள் உள்ளன.

## உடலமைப்பு
முத்துக் கண் மீன்கள் சிறிய மற்றும் நடுத்தர அளவிலானது. இவற்றின் உடல் நீளம்  முதல்  வரை சிற்றினங்களைப் பொறுத்து வேறுபடும். இவை பல்லி மீன்களைப் போலவே தோற்றமளிக்கின்றன. பெரிய வாய், ஏராளமான பற்கள் மற்றும் முட்கரண்டி வால் ஆகியவற்றைக் கொண்டுள்ளன. முதுகு துடுப்பு பின்புறத்தின் நடுவில், சிறிய கொழுப்புத் துடுப்புடன் அமைந்துள்ளது.

மற்ற ஆழ்கடல் மீன்களைப் போலவே, முத்துக் கண் மீன்களின் கண்களும் தொலைநோக்கி பார்வையினைக் கொண்டுள்ளன. இதனால் இவை இருளில் பார்க்க அனுமதிக்கின்றன. இருப்பினும், மற்ற மீன்களைப் போலல்லாமல், இவற்றின் கண்களும் "முத்து உறுப்பு" உடையவை. கண்ணின் மேற்பரப்பில் ஒரு வெள்ளைப் புள்ளி காணப்படுகிறது. இது சாதாரண காட்சிப் புலத்திலிருந்து மீனின் பக்கத்திலிருந்து வெளிச்சத்தை எடுக்க உதவும். முத்து உறுப்பு இரண்டாம் நிலை விழித்திரையுடன் தொடர்புடையது. இது மீன் வழக்கத்திற்கு மாறாகப் பரந்த பார்வையைத் தருகின்றது. குறிப்பாக, கிடைமட்டத்திற்கு மேலே முத்துக்கண்ணின் குழாய்க் கண்களால் உருவாக்கப்பட்ட கிட்டத்தட்ட 40 பாகை இருந்தபோதிலும், முத்துக்கள் கிடைமட்டத்திற்குக் கீழே 20 பாகை வரை பார்க்க முடியும். பெரும்பாலான முத்துக் கண் மீன் சிற்றினங்கள் வெப்பமண்டல நீரில் காணப்பட்டாலும், அண்டார்டிக் பெருங்கடலில் காணப்படும் புதிதாக விவரிக்கப்பட்ட இனமான லகியாக்ருசிச்த்யசு உட்பட உலகின் ஒவ்வொரு கடலிலும் முத்துக்கண்கள் மீன்கள் காணப்படுகின்றன.

முத்துக் கண் மீன்கள் பொதுவாக  வரை வாழ்கின்றன. சில சிற்றினங்களை இரவில் ஆழமற்ற நீரில் பார்வையிடலாம்.

## மேற்கோள்கள்

பகுப்பு:மீன் குடும்பங்கள்
டெண்ட்ரோக்னைடு மொராய்ட்ஸ்

**டெண்ட்ரோக்னைடு மொராய்ட்ஸ்** (*Dendrocnide moroides*, பொதுவாக ஆஸ்திரேலியாவில் **கொட்டு மரம்**, **கொட்டு புதர்** அல்லது **ஜிம்பி-ஜிம்பி** என அழைக்கப்படுகிறது) என்பது மேலேசியா மற்றும் ஆத்திரேலியாவின் மழைக்காடு பகுதிகளில் காணப்படும் ஒரு தாவரம் ஆகும். இதன் தொட்டால் எரிச்சலூட்டும் பண்புக்காக அறியப்படுகிறது. இது அர்ட்டிகேசீ குடும்பத்தைச் சேர்ந்த ஒரு தாவரமாகும்.  இந்த செடியில் உள்ள முட்கள் பட்டால் மிகவும் வலி ஏற்படும். இந்த வலி நீண்ட காலம் தொடரும். இதற்கு உள்ள பெயர்களில் ஒன்றான  ஜிம்பி-ஜிம்பி என்ற  பெயர் தென்கிழக்கு குயின்ஸ்லாந்தின் பழங்குடி குப்பி  மக்களின் மொழியிலிருந்து வந்தது.

## விளக்கம்
*டி. மொராய்ட்ஸ்* என்பது  3 மீ (10 அடி) க்கும் குறைவான உயரத்தில் பொதுவாக பூக்கும் மற்றும் பழம்தரும் ஒரு பல்லாண்டு தாவரமான ஒரு புதர் ஆகும். ஆனால் இது 10 மீ (33 அடி) வரை எட்டும். இதன் தண்டு, கிளைகள், இலைக்காம்புகள், இலைகள், பழங்கள் என அனைத்தும் கொட்டும் இழைகள் நிறைந்திருக்கும்.

இது  நீளமும்  அகலமும் கொண்ட  பெரிய, இதய வடிவிலான,  பல்விளிம்புடைய இலைகளைக் கொண்டுள்ளது. இலையின் நடுப்பகுதியின் இருபுறமும் ஆறு முதல் எட்டு ஜோடி பக்கவாட்டு நரம்புகள் உள்ளன. இலைக்காம்பு மிகவும் நீளமானது, இலைப்பரப்பு வரை நீளமானது, சுற்றி இலையடிச் செதில்கள் இருக்கும்.
 
இடது|thumb|213x213px| பழம்

பூந்துணர் ஒரே மாதிரியானது (அரிதாக இருபால் செடி).  பூந்துணர் இலைக் கக்கத்தில்  பிறக்கும். இது 15 செமீ (6 அங்குலம்) வரை நீளமாக வளரும், பெரும்பாலும் ஜோடியாக இருக்கும். இதில் ஆண் மற்றும் பெண் பூக்கள் இரண்டும் இருக்கும். அவை மிகவும் சிறியதாக இருக்கும், இதழ் வட்டத்தின் அளவு குறைவாக இருக்கும். இதழ் வட்டம்    இக்கும் குறைவான அளவுள்ளதாக இருக்கும். ஆண்டு முழுவதும் பூக்கும், ஆனால் பெரும்பாலும் கோடையில் மிகுதியாக பூக்கும்.

இந்த தாவர இனத்தின் பழங்கள் ஒரு வெடியா உலர்கனி (ஒரு சிறிய விதை போன்ற பழம்) ஆகும். இது கோள வடிவில், இளஞ்சிவப்பு முதல் வெளிர் ஊதா நிறத்தில், மல்பெரி போன்ற தோற்றத்தைக் கொண்டுள்ளது. ஒவ்வொரு வெடியா உலர்கனியும், வெறும்  நீளம் கொண்டவை. இவை சிறிய சதைப்பற்றுள்ள திசுப்பையில்  உள்ளன.  இந்த தாவரத்தின் மற்ற பகுதிகளைப் போலவே, இதன் பழக்குலையும் கொட்டும் இழைகள் நிறைந்ததாக இருக்கும். ஆனால் அவை அகற்றப்பட்டால் அவை உண்ணத்தக்கவை.

## வகைபிரித்தல்
இந்த தாவர இனத்தின் மாதிரி 1819 ஆம் ஆண்டில் ஆலன் கன்னிங்காம் என்பவரால் எண்டெவர் ஆற்றுக்கு அருகில் சேகரிக்கப்பட்டது.  மேலும் 1857 ஆம் ஆண்டில் ஹக் அல்கெர்னான் வெட்டெல் என்பவரால் அவரது படைப்பான மோனோகிராபி டி லா ஃபேமில் டெஸ் உர்டிசீஸ், ஆர்க்கிவ்ஸ் டு மியூசியம் டி ஹிஸ்டோயர் நேச்சர்ல்லே இதழில் இது விவரிக்கப்பட்டது. தற்போதைய இருசொற் சேர்க்கை வீ-லெக் செவ் என்பவரால் 1966 இல் *தி கார்டன்ஸ் புல்லட்டின் சிங்கப்பூரில்* வெளியிடப்பட்டது.

## காட்சியகம்

File:Dendrocnide moroides shrub SF20326.jpg|சுமார் 3 மீட்டர் உயரமுள்ள முதிர்ந்த புதர்
File:Dendrocnide moroides (Gympie Gympie) 4.jpg |மஞ்சரி
File:Dendrocnide-moroides-SF24120-04.jpg |இலைகள்
File:Dendrocnide moroides (Gympie Gympie) 5.jpg |கொட்டும் முள் இழைகளைக் காட்டும் படம்
File:Dendrocnide moroides fruits SF21168.jpg|பழங்களும், இலைகளும்

## மேற்கோள்கள்

பகுப்பு:அவுத்திரேலியத் தாவரங்கள்
பகுப்பு:தாவரவியல் பெயருடையக் கட்டுரைகள்
கிள்ளுக்குடி

**கிள்ளுக்குடி** (*Killukudy*) என்பது இந்தியா, தமிழ்நாடு, நாகப்பட்டினம் மாவட்டத்தில் உள்ள கிராமம் ஆகும். இது நாகப்பட்டினம் மாவட்டம் கீழ்வேளூர் வட்டத்தில் அமைந்துள்ளது. இக்கிராமம் கீழ்வேளூரிலிருந்து 10 கி.மீ. தொலைவிலும் மாவட்டத் தலைநகரான நாகப்பட்டினம் நகரத்திலிருந்து 23 கி.மீ. தொலைவிலும் அமைந்துள்ளது.

## மக்கட்தொகை
2011ஆம் ஆண்டு இந்திய மக்கள்தொகைக் கணக்கெடுப்பின் படி கிள்ளுக்குடியின் மொத்த மக்கள் தொகை 1,570 ஆகும். இதில் ஆண்கள் 766 பேராகவும், பெண்கள் 804 பேராகவும் உள்ளனர். கிள்ளுக்குடி கிராமத்தின் கல்வியறிவு 71.27% ஆகும். இதில் 76.89% ஆண்களும் 65.92% பெண்களும் கல்வியறிவு பெற்றுள்ளனர். கிள்ளுக்குடி கிராமத்தில் சுமார் 412 வீடுகள் உள்ளன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
வாகாதோபி தேன்சிட்டு

**வாகாதோபி தேன்சிட்டு** (*Wakatobi sunbird*)(சைனிரிசு இன்ப்ரினேடசு) என்பது மத்திய இந்தோனேசிய வகாதோபி தீவுகளில் காணப்படும் தேன்சிட்டு பறவைச் சிற்றினமாகும். *சை. இன்ப்ரேனடசினை* ஆலிவ்-முதுகு தேன்சிட்டு (*சை. ஜுகுலாரிசு*) உடன் ஒப்பிடும்போது உச்ச குரலும் கருமையான இறகுகள் மற்றும் குறுகிய இறக்கைகளைக் கொண்டுள்ளது.

ஆலிவ் முதுகு மற்றும் வாகாதோபி தேன்சிட்டுப் பறவைகளின் சிற்றினமாக்கல் வாலசுக் கோடு பற்றிய ஆல்பிரடு வாலேசின் கணிப்பைப் பின்பற்றுகின்றன. இது ஆசியா மற்றும் ஆத்திரேலியாவின் ஆழமான மற்றும் ஆழமற்ற பெருங்கடல்களைப் பிரிக்கிறது. இதனைப் பெரும்பாலான சிற்றினங்கள் கடக்கக் கடினமாக உள்ளது.

## மேற்கோள்கள்

பகுப்பு:தேன்சிட்டு
2023 ஆஷசு தொடர்

**2023 ஆஷசு தொடர்** (*2023 Ashes series*) என்பது 2023 சூன், சூலை மாதங்களில் இங்கிலாந்து, ஆத்திரேலிய  அணிகளுக்கிடையே நடைபெற்ற ஆஷஸ் தேர்வுத் துடுப்பாட்டத் தொடர் ஆட்டங்கள் ஆகும். இங்கிலாந்தின் எட்சுபாசுட்டன், இலார்ட்சு, எடிங்லி, ஓல்ட் திரபோர்டு, தி ஓவல் ஆகிய ஐந்து விளையாட்டரங்குகளில் இப்போட்டிகள் நடைபெற்றன. இத்தொடர் 73-ஆவது ஆசசுத் தொடராகும், அத்துடன் இங்கிலாந்தில் நடைபெற்ற 37-ஆவது தொடர் ஆகும்.

கடைசித் தொடரை 4–0 என்ற கணக்கில் ஆத்திரேலியாவில் விளையாடி ஆத்திரேலிய அணி 2021-22 கோப்பையை வென்றிருந்தது. இப்போதைய தொடரின் முடிவுகள் 2023–2025 ஐசிசி உலகத் தேர்வுத் துடுப்பாட்ட வாகைத் தொடரில் சேர்க்கப்படும்.

இத்தொடர் 2-2 என சமமாக முடிந்தது, 2021-22 ஆசசு தொடரை வென்ற ஆத்திரேலியா கோப்பையைத் தக்கவைத்துக் கொண்டது.

## அணிகள்

## ஆட்டங்கள்
### 1-ஆவது தேர்வு

### 2-ஆவது தேர்வு

### 3-ஆவது தேர்வு

### 4-ஆவது தேர்வு

### 5-ஆவது தேர்வு

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:ஆஷஸ் தொடர்கள்
பகுப்பு:2023இல் துடுப்பாட்டம்
நீலத்தலை தேன்சிட்டு

**நீலத்தலை தேன்சிட்டு** (*Blue-headed sunbird)*(***சயனோமித்ரா அலினே***) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். 

## பரவல்
நீலத்தலை தேன்சிட்டு புருண்டி, காங்கோ மக்களாட்சிக் குடியரசு, உருவாண்டா மற்றும் உகாண்டாவில் காணப்படுகிறது. ஆல்பர்டைன் பிளவு பகுதியில் உள்ள மலைக்காடுகளில், முக்கியமாக விதானத்தில் காணப்படுகிறது.

## விளக்கம்
நீலத்தலை தேன்சிட்டு மாறுபட்ட நீல நிறத் தலையுடன் மார்பகத்துடன் அழகான, நடுத்தர அளவிலான பறவையாகும். மஞ்சள் தோள்பட்டை கட்டிகள் பொதுவாக மறைந்துகாணப்படும். கண்கள் சிவப்பு நிறத்திலானது. பெண் பறவைகள் மந்த நிறத்தில் காணப்பட்டாலும், பாலின வேறுபாடின்றி காணப்படும்.

## மேற்கோள்கள்

பகுப்பு:நடு ஆப்பிரிக்க பறவைகள்
பகுப்பு:தேன்சிட்டு
சல்லகெரே சட்டமன்றத் தொகுதி

**சல்லகெரே சட்டமன்றத் தொகுதி** (*Challakere Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சித்ரதுர்கா மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். சித்ரதுர்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 98 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சித்ரதுர்கா மாவட்டம்
வேலி மூங்கில்

**வேலி மூங்கில்** (*Justicia betonica*)  என்பது ஒரு பூக்கும் தாவர இனமாகும். இது முண்மூலிகைக் குடும்பத்தை சேர்ந்த ஒரு புதர் ஆகும். இது **அணிலின் வால்**, **காகித சிறகு** போன்ற பொதுப் பெயர்களாலும் அழைக்கபடுகிறது. 

## வாழிடப் பகுதி
இந்த தாவரமானது அங்கோலா, வங்காளதேசம், போட்சுவானா, தென்னாப்பிரிக்கா, எசுவாத்தினி, எத்தியோப்பியா, இந்தியா, கென்யா, மலாவி, மாலி, மொசாம்பிக், செனிகல், நமீபியா, சூடான், இலங்கை தெற்கு சூடான், தன்சானியா, உகாண்டா, சாம்பியா, காங்கோ மக்களாட்சிக் குடியரசு, சிம்பாப்வே ஆகிய நாடுகளை பூர்வீகமாகக் கொண்டது. 

இந்த இனம் கொலம்பியா, கோஸ்ட்டா ரிக்கா, கயானா, பனாமா, சொலமன் தீவுகள், ஹவாய், நியூ கலிடோனியா போன்ற பகுதிகளுக்கு அறிமுகப்படுத்தப்பட்டது.

இது சீனா, ஆத்திரேலியா, மலேசியா, பிலிப்பீன்சு மற்றும் இந்தோனேசியாவின் வெப்பமண்டல பகுதிகளிலும் காணப்படுகிறது. 

இது தரிசு நிலங்கள், வேலிகள், நீரறு பள்ளங்கள் போன்ற இடங்களில் காணப்படும் தாவரமாகும். 

## மேற்கோள்கள்

பகுப்பு:பூக்கும் தாவரங்கள்
பச்சை ஓந்தி

**பச்சை ஓந்தி** (*Calotes calotes*)  என்பது இந்தியா மற்றும் இலங்கையில் காணப்படும் ஓந்தி பல்லி ஆகும்.  இது இந்தியாவில் மேற்குத் தொடர்ச்சி மலைகள், சேர்வராயன் மலைகளின் காடுகளில் காணப்படுகின்றது.

## விளக்கம்
பச்சை ஓந்தியானது  வால் உட்பட  50 முதல் 65 செமீ (19.5 முதல் 25.5 அங்குலம்) நீளம் கொண்டது. 

தலையின் நீளம் அதன் அகலத்தை விட ஒன்றரை மடங்கு பெரியது. இந்த ஓந்தி  குழிவான நெற்றி, வீங்கிய கன்னங்கள் மற்றும் மென்மையான, சமமற்ற மேல் தலை-செதில்களைக் கொண்டுள்ளது. உடல் சற்று தட்டையாக இருக்கும். முதுகு செதில்கள் முட்கள் போல பெரியவையாக இருக்கும். அவை பொதுவாக பலவீனமான இணைப்பை கொண்டவை. இந்த செதில்கள் பின்னோக்கியும் மேல்நோக்கியும் நீட்டியபடி இருக்கும். தொண்டைப் பை உருவாக்கப்படவில்லை.

இந்த ஓந்தி பிரகாசமான பச்சை நிறத்தில் உள்ளது. உடலில் பொதுவாக 5 அல்லது 6 வெள்ளை அல்லது அடர் பச்சை நிற குறுக்குக் கோடுகள் இருக்கும்; எனினும் இவை மாறக்கூடியவை. பெரும்பாலும் கோடுகள் வால் வரை தொடர்கின்றன. இவற்றின் தலை மஞ்சள் அல்லது பழுப்பு-பச்சை நிறத்தில் இருக்கும்.  ஆண் ஓந்திகளின் தலை, தொண்டை போன்றவை இணை சேரும் காலத்தில் மட்டும் பிரகாசமான செம்மஞ்சள் (ஆரஞ்சு) நிறமாக மாறுகின்றன. இந்த ஓந்திகளின் அடிப்பகுதி வெளிர் பச்சை, வால் வெளிர் பழுப்பு நிறமானவை. இளம் மற்றும் முதிர்ச்சியடையாத ஓந்திகளுக்கு சில நேரங்களில் வெண்மையான முதுகுப் பக்கவாட்டு பட்டை இருக்கலாம்.   இது வேம்பு போன்ற பசுமையான இலைகளைக் கொண்டிருக்கும் மரங்களில் வலம் வரும்.


Green garden lizard (Calotes calotes) male non breeding.jpg|வயது வந்த ஆண்வால் நீளம் தெரிகிறது
Green garden lizard (Calotes calotes) juvenile male.jpg|இளம் ஆண்வால் நீளம் தெரிகிறது
Green garden lizard (Calotes calotes) juvenile male head.jpg|தலை
Green garden lizard (Calotes calotes) juvenile and common jezebel (Delias eucharis) female.jpg|பட்டாம் பூச்சியை வேட்டையாடும் இளம் ஓந்தி


## மேற்கோள்கள்

பகுப்பு:இந்திய ஊர்வன
பகுப்பு:இலங்கை ஊர்வன
வை. சு. சண்முகனார்

**வை. சு. சண்முகனார்** என்பவர் தமிழக சுயமரியாதை இயக்க தலைவர்களுள் ஒருவராக அறியப்படுகிறார். இவர் கானாடுகாத்தான் வயி. சு. சண்முகம் செட்டியார் என்றும் அழைக்கப்படுகிறார். இவரை சீர்திருத்தச் செம்மல், வள்ளல் என்ற அடைமொழியோடு அழைத்துள்ளனர்.

## வாழ்க்கை வரலாறு

தமிழ்நாடு மாநிலத்தில் காரைக்குடி அருகே கானாடுகாத்தான் ஊரில் அழகம்மையாச்சி, சுப்பிரமணியம் ஆகியோருக்கு மகனாக 1962 இல் சண்முகனார் பிறந்தார். சண்முகனார் தன்னுடைய பத்தாம் வயதில் இலட்சுமி என்பவரை திருமணம் செய்துகொண்டார். இத்தம்பதிகளுக்கு சோலை, பார்வதி என்ற இரு குழந்தைகள் பிறந்தனர்.

## சீர்திருத்த பணிகள்

1935 இல் சுயமரியாதை திருமணத்தின் பகுதியாக புரோகித மறுப்புத் திருமணத்தை முதன் முதலாக சண்முகனார் நடத்தியுள்ளார். பெரியார் ஈ. வே. ராமசாமி அவர்களின் முன்னிலையில் நடராஜன் என்பவருக்கும் சண்முகனாரின் மகள் பார்வதிக்கும் இத்திருமணம் நடைபெற்றுள்ளது.

## கொடைகள்

சேரன்மாதேவி குருகுலத்திற்கு முப்பத்தியொரு ஏக்கர் நிலத்தை தானமாக தந்துள்ளார். காரைக்குடி சொ. முருகப்பா அவர்கள் காரைக்குடியில் நடத்திய இராமாநாதபுர மாவட்டச் சுயமரியாதை மாநாட்டிற்குப் பொருளுதவி செய்துள்ளார்.

## அரசியல் பணிகள்
இவர் தனவைசிய ஊழியர் சங்கம் என்பதை காரைக்குடியில் தொடங்கினார். இதில் தமிழ்க் கடல் ராய சொக்கலிங்கம், சொ. முருகப்பா, பிச்சப்பா சுப்பிர மணியம், காசிச் செட்டியார், காந்திமெய்யப்பன் ஆகியோர் இணைந்திருந்தனர்.

## உறவினர்கள்
இவர் பேர்த்தி கமலாவின் இணையர், தமிழ்த் திரைப்பட இயக்குநர் எஸ். பி. முத்துராமன் ஆவார். முத்துராமனின் தம்பி சுப. வீரபாண்டியன், திராவிட இயக்கத் தமிழர் பேரவையின் பொதுச்செயலாளர் ஆவார்.

## ஆதாரங்கள்

பகுப்பு:தமிழறிஞர்கள்
பகுப்பு:1894 பிறப்புகள்
பகுப்பு:1962 இறப்புகள்
பகுப்பு:புதுக்கோட்டை மாவட்ட மக்கள்
சுலு இருவாய்ச்சி

**சுலு இருவாய்ச்சி** (*Sulu hornbill*)(***ஆந்தரகோசெரசு மொன்டானி***), அல்லது **மொன்டானோ இருவாய்ச்சி** என்பது புசெரோடிடே குடும்பத்தில் உள்ள ஒரு இருவாய்ச்சி சிற்றினம் ஆகும். இது பிலிப்பீன்சில் உள்ள சுலு தீவுக்கூட்டத்தில் காணப்படும்அகணிய உயிரி. தற்பொழுது காணப்படும் சுலு இருவாட்சி பில்பீன்சின் தாவி-தாவியில் மட்டுமே வாழ்கின்றன. ஜோலோவில் வேட்டை காரணமாக இருக்கக்கூடிய பறவைகள் அழிந்துபோகலாம் என நம்பப்படுகிறது. இதன் இயற்கை வாழ்விடம் வெப்பமண்டல ஈரமான காடுகள் ஆகும். இது வாழ்விட இழப்பு மற்றும் உணவுக்கான வேட்டையாடப்படுவதால் அச்சுறுத்தப்படுகிறது. இதன் உணவில் பழங்கள், பூச்சிகள் மற்றும் சிறிய பல்லிகள் அடங்கும்.

2019ஆம் ஆண்டில், 27 முதிர்ந்த இருவாய்ச்சிகள் மட்டுமே காடுகளில் உயிருடன் இருப்பதாக நம்பப்பட்டது. இது உலகின் மிகவும் ஆபத்தான விலங்குகளில் ஒன்றாகும்.

## விளக்கம்
ஈபேர்டு சுலு இருவாய்ச்சியினை "சுலு தீவுகளில் தாழ்நில மற்றும் மலைக் காடுகளின் பெரிய பறவை, இவை தாவி-தாவியில் மட்டுமே உள்ளது. குறிப்பாக அத்தியினை உணவாக உண்ணுகிறது. உலகின் மிக அரிதான பறவைகளில் இதுவும் ஒன்று. வெள்ளை வால் தவிர முற்றிலும் கருப்பு நிறமானது. நீளமான, தடித்த கறுப்பு அலகு, கருப்பு தலைக்கவசம் மற்றும் கண்ணைச் சுற்றி கருப்பு தோல் கொண்டுள்ளது. ஆண்களின் கண்கள் வெளிறியன. பெண்களின் கண்கள் பழுப்பு நிறமுடைய கண்கள் மற்றும் சிறிய தலைக்கவசம் உள்ளது. இதன் வரம்பில் உள்ள ஒரே இருவாச்சி ஆகும். இதனுடைய குரல் நாசி கூக்குரல் ஆகும்." விவரிக்கின்றது.

## வாழ்விடமும் பாதுகாப்பு நிலையும்
சுலு இருவாய்ச்சி முதன்மையாக தாழ் நில மழைக் காடுகளான திப்டெரோகார்ப் காடுகளில் வசிக்கிறது. பொதுவாக மலைச் சரிவுகளில், இது வாழும் காணப்படும் காட்டிலிருந்து 1 கி.மீ. தொலைவில் உள்ள தனியாகக் காணப்படும் பழம்தரும் மரங்களைத் தேடி வருகின்றது. கூடு கட்ட பெரிய மரங்கள் தேவை. இந்தச் சிற்றினத்தின் உணவில் முக்கியமாகப் பழங்கள் உள்ளன, சிறிய பல்லிகள் மற்றும் சில பூச்சிகள் உள்ளன.

பன்னாட்டு இயற்கைப் பாதுகாப்புச் சங்கம், சுலு இருவாச்சியினை மிக அருகிய இனமாக மதிப்பிட்டுள்ளது. 2019-ல் 27 முதிர்ச்சியடைந்த இருவாச்சிப் பறவைகள் மட்டுமே இயற்வாழிடத்தில் வாழ்வதாக அறியப்பட்டது. வாழிட இழப்பு, விளை நிலக் கழிவுகளை எறிப்பது இதன் அழிவிற்கான காரணங்களாக உள்ளன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:இருவாச்சிகள்
ஜாக்சன் இருவாய்ச்சி

[இடது|thumb| ஆண், பாரிங்கோ ஏரி, [கென்யா]]
**ஜாக்சன் இருவாய்ச்சி** (*Jackson's hornbill*)(***தோக்குசு ஜாக்சோனி***) என்பது புசெரோடிடே குடும்பத்தில் உள்ள ஒரு இருவாய்ச்சி சிற்றினம் ஆகும். இது வடமேற்கு கென்யா மற்றும் வடகிழக்கு உகாண்டாவில் மட்டுமே காணப்படுகிறது. சிறகு-மறைப்புகளில் உள்ள அடர்த்தியான வெள்ளைப் புள்ளிகளைத் தவிர, இது வான் டெர் டெக்கனின் இருவாய்ச்சியினை ஒத்துள்ளதால் இதன் துணையினமாகக் கருதப்படுகிறது.

## மேற்கோள்கள்

பகுப்பு:கிழக்கு ஆப்பிரிக்க பறவைகள்
பகுப்பு:இருவாச்சிகள்
இப்னாப்சு

**இப்னாப்சு** (*Ipnops*) என்பது ஆழ்கடல் முக்காலி மீன்கள் குடும்பமான இப்னோபிடே குடும்பத்தில் உள்ள ஆழ்கடல் மீன் பேரினமாகும். இந்தப் பேரினத்தில் நன்கு அறியப்பட்ட முக்காலி மீன் *பேத்தியாப்டெரோசிசு கிராலேடர்* ஆகும். *இப்னாப்சு* சிறிய, மெல்லிய மீன்கள் ஆகும். இவை ஆழ்கடல் பகுதி மற்றும் ஆழ்கடல் மண்டலங்களில் கடல் தளத்திற்கு அருகில் வாழ்கின்றன. இந்த பேரின மீன்கள் அசாதாரண கண்களுக்காகக் குறிப்பிடத்தக்கது.

## சிற்றினங்கள்
இந்தப் பேரினத்தில் தற்போது மூன்று அங்கீகரிக்கப்பட்ட சிற்றினங்கள் உள்ளன:

* *இப்னாப்சு அகாசிசி* கர்மன், 1899 (கிரிட்ஐ மீன்)
* *இப்னாப்சு மீடி* ஜேஜி நீல்சன், 1966
* *இப்னாப்சு முர்ராய்* குந்தர், 1878

## பரவல்
இப்னாப்சு சிற்றின மீன்கள் 1392 முதல் 3475 மீ வரையிலா கடல் ஆழத்தில் பிடிக்கப்பட்டுள்ளன. இவற்றில் முக்கியமானவை *இ. முர்ராய்* மற்றும் *இ. அகாசிசி* ஆகும். *இ. முர்ராய்* அத்திலாந்திக்குப் பெருங்கடலில் காணப்படுகிறது. *இ. அகாசிசி* இந்தோ-பசிபிக் பகுதியில் காணப்படுகிறது. *இ. மீடி* இந்தோ-பசிபிக் பகுதியில் 3310-4970 மீ ஆழத்தில் காணப்படும்.

## மேற்கோள்கள்

## நூல் பட்டியல்
* 

பகுப்பு:மீன் பேரினங்கள்
சுகந்த மஜூம்தார்

**சுகந்த குமார் மஜூம்தார்** (*Sukanta Kumar Majumdar*), மேற்கு வங்காள மாநில பாரதிய ஜனதா கட்சியின் மாநில தலைவரும், 17வது மக்களவை உறுப்பினரும் ஆவார். திலீப் கோசுக்குப் பதிலாக 20 செப்டம்பர் 2021 அன்று சுகந்த மஜூம்தார், மேற்கு வங்காள மாநில பாரதிய ஜனதா கட்சியின் தலைவராக நியமிக்கப்பட்டார்.

## மேற்கோள்கள்

## வெளி இணைப்புகள்
*Official biographical sketch in Parliament of India website

பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1979 பிறப்புகள்
பகுப்பு:18ஆவது மக்களவை உறுப்பினர்கள்
முள்ளுக்கண்ணி

thumb|''ஹோர்டஸ் எல்தாமென்சிஸின்'' விளக்கம்
thumb|''ஹிஸ்டோயர் நேச்சர்லே டெஸ் ஐல்ஸ் கேனரிசில் ஒரு விளக்கப் படம்
**முள்ளுக்கண்ணி** (தாவர வகைப்பாட்டியல்: *Amaranthus pungens*) என்பது அமராந்தேசியே குடும்பத்தைச் சேர்ந்த ஊர்ந்து சென்று, நீண்டு வளரும் முன்னோடிச் சிறப்பினம் ஆகும். இது விதை மூலமாகவும், தாவர ரீதியாகவும் பரவுகிறது. பெரும்பாலும் தண்டுகளில் முளைக்கும் வேர்களின் மூலமாகவே பரவுகிறது. இது சாலையோரங்களிலும், நடை பாதை ஓரங்கள், குப்பைகள் போன்ற இடங்களில் வளர்கின்ற தாவரம் ஆகும். இது மத்திய மற்றும் தென் அமெரிக்காவிலிருந்து வந்ததாகவும், ஆத்திரேலியா மற்றும் தெற்கு ஆபிரிக்காவில் பரவலாக நிலைத்ததாகவும் கருதப்படுகிறது. இந்த பேரினத்தின் பிற இனங்கள், எ.கா *Alternanthera sessilis*  வெப்பமண்டல ஆப்பிரிக்காவில்  நீண்ட காலமாக பதிவு செய்யப்பட்டுள்ளது. மேலும் அயல் தாவரமாக நிரூபிக்க கடினமாக உள்ளது.

இந்த இனங்கள் மழைக்காலத்தில் தண்டுகள் மற்றும் இலைகளுடன் அடர்த்தியாக பரவுகிறன. வறண்ட பருவத்தில் அல்லது வறட்சியின் போது, தரையில் மேலே உள்ள தாவர உறுப்புகள் இறந்துவிடும். ஆனால் செயலற்ற தாவரமாக அதன் சதைப்பற்றுள்ள வேர் நிலைத்திருக்கும். மழை பெய்த பிறகு துளிர்த்து வளரும். இலைக் கணுக்களில் சிறிய வெள்ளை பூங்கொத்துகள் உருவாகின்றன. சிறிய, முட்கள் நிறைந்த, தாள் போன்ற காக்கி நிறமுள்ள, காய்கள் தண்டு இல்லாமல், இலைக் கணுக்களில் உருவாகின்றன. அவை சரக்குகள், வாகனங்கள், தீவனங்கள் போன்றவற்றின் வழியாக பரவுகின்றன. இதன் விதைகள் பளபளப்பான பழுப்பு நிறத்தில், தட்டடையனதாக சுமார் 1.5 மிமீ குறுக்களவு கொண்டதாக இருக்கும்.

இந்த இனம் 1732 ஆம் ஆண்டிலேயே ஜோஹன் ஜேக்கப் டில்லேனியஸ் என்பவரால் அவரது ''ஹோர்டஸ் எல்தாமென்சிஸ்'', தொகுதியில் விளக்கப்பட்டுள்ளது. 1, மேலும் *"Achyracantha repens foliis Bliti pallidi"* என விவரிக்கப்பட்டது. மீண்டும் 1836 இல் ஜீன்-கிறிஸ்டோஃப் ஹெய்லண்ட் (1792- -1866) என்பவரால் ''Histoire naturelle des Iles Canaries'', தொகுதி. 2(3): ப.&nbsp;193, டி. 199 (1836) இல் இடம்பெற்றது. கியூ தற்போது 139 இனங்களை *Alternanthera* பேரினத்தில் பட்டியலிடப்பட்டுள்ளது.

## ஒத்த பெயர்கள்

* *Alternanthera achyrantha* R.Br. ex Sweet 

## மேற்கோள்கள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
சிறீராம் சர்மா

**பண்டிட் சிறீராம் சர்மா** (*Pandit Shriram Sharma Acharya*) இந்திய எழுத்தாளரும், இந்திய விடுதலைப் போராட்ட வீரரும் ஆவார். பண்டிட் சிறீராம் சர்மா  *அகில உலக காயத்திரி குடும்பம்* எனும் இந்து அமைப்பை உத்தராகண்டம் மாநிலத்தின் அரித்துவார் நகரத்தில் உள்ள சாந்திகுஞ்ச் பகுதியில் நிறுவியவர்.இந்த அமைப்பின் கீழ் அரித்துவாரில் *தேவ் சமசுகிருத பல்கலைக்கழகம்* உலகம் முழுவதும் 5000 மையங்களில் 150 மில்லியன் உறுப்பினர்கள் உள்ளனர். இந்த அமைப்பின் கீழ் அரித்துவார் நகரத்தில் *தேவ் சமசுகிருத பல்கலைக்கழகம்*நடத்துகிறது. 

சிறீராம் சர்மா காயத்திரி மந்திரத்தின் முக்கியத்துவத்தின் பெருமை உணர்ந்து உலக முழுவதும் பரப்பி வருகின்றார். He is the writer of more than three thousand four hundred(3400) booklets.பண்டிட் சிறீராம் சர்மா வேதங்கள், உபநிடதங்கள், புராணங்கள் மற்றும் இதிகாசங்களுக்கு விளக்க உரை நூல்கள் எழுதியுள்ளார்.

## மேற்கோள்கள்
17. Shri Pandit Shriram Sharma Acharya: The Life and Teachings of a Spiritual Leader. Prabhu ke dwar (in english). Retrieved 2023-05-08. 

பகுப்பு:இந்திய எழுத்தாளர்கள்
பகுப்பு:இந்து சமய எழுத்தாளர்கள் 
பகுப்பு:இந்திய சமுதாய மறுமலர்ச்சியாளர்கள்  
பகுப்பு:உத்தரப் பிரதேச நபர்கள்
ஜபாலுரா

***ஜபாலுரா*** (*Japalura*) என்பது அகமிடே குடும்பத்தில் உள்ள பல்லிகள் பேரினமாகும். *ஜபாலுரா* சிற்றினங்கள் பாக்கித்தான், இந்தியா, சீனா மற்றும் மியான்மர் ஆகிய நாடுகளைப் பூர்வீகமாகக் கொண்டவை. பல சிற்றினங்கள் *திப்லோடெர்மா* பேரினத்திற்கு மாற்றப்பட்டுள்ளன.

## சிற்றினங்கள்
பின்வரும் எட்டு சிற்றினங்கள் *ஜபாலுரா* பேரினத்தின் கீழ் அங்கீகரிக்கப்பட்டுள்ளன:

*நோட்டா பெனே* : அடைப்புக்குறிக்குள் உள்ள ஒரு இருசொற் பெயரீடு, இந்த சிற்றினம் முதலில் *ஜபாலுராவைத்* தவிர வேறு ஒரு பேரினத்தில் விவரிக்கப்பட்டது என்பதைக் குறிக்கிறது.

## மேற்கோள்கள்

## மேலும் படிக்க
*Gray JE (1853). "Descriptions of some undescribed species of Reptiles collected by Dr. Joseph Hooker in the Khassia Mountains, East Bengal, and Sikkim Himalaya". *Annals and Magazine of Natural History, Second Series* **12**: 386-392. (*Japalura*, new genus, pp.&nbsp;387–388).

பகுப்பு:ஊர்வனப் பேரினங்கள்
தஞ்சோங் மக்களவைத் தொகுதி

**தஞ்சோங் மக்களவைத் தொகுதி** (மலாய்: *Kawasan Persekutuan Tanjong*; ஆங்கிலம்: *Tanjong Federal Constituency*; சீனம்: 丹绒联邦选区) என்பது மலேசியா, பினாங்கு மாநிலத்தில், வடகிழக்கு பினாங்கு தீவு மாவட்டத்தில் (*Northeast Penang Island District*); அமைந்துள்ள ஒரு மக்களவைத் தொகுதி (**P049**); மற்றும் மலேசியாவில் மிகச் சிறிய மக்களவைத் தொகுதியும் ஆகும்.

தஞ்சோங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து தஞ்சோங் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), தஞ்சோங் மக்களவைத் தொகுதி 37 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### ஜார்ஜ் டவுன், பினாங்கு
தஞ்சோங் மக்களவைத் தொகுதி பினாங்கு மாநிலத் தலைநகரமான ஜார்ஜ் டவுன் மாநகரத்தின் மையத்தில் உள்ளது. இந்த மாநகரத்திற்கு பிரிட்டனின் மூன்றாம் ஜார்ஜ் மன்னரின் (*King George III*) நினைவாக ஜார்ஜ் டவுன் என்று பெயரிடப்பட்டது. தென்கிழக்கு ஆசியாவின் முதல் பிரித்தானிய குடியேற்ற நகரம் ஜார்ஜ் டவுன் ஆகும்.

இதன் மாநகர மையப் பகுதி வடகிழக்கு பினாங்கு தீவு மாவட்டத்தின் எல்லையில் அமைந்து உள்ளது. இந்த மாநகரில் ஏறக்குறைய 708,127 பேர் வசிக்கிறார்கள். மலேசியாவில் அதிக மக்கள் தொகை கொண்ட மாநகரங்களில் ஜார்ஜ் டவுன் மாநகரம் இரண்டாவது இடம் வகிக்கிறது.

### பினாங்கு பெருநகரம்

ஜார்ஜ் டவுன் மாநகரக் கூட்டம் (*Greater Penang*) என அழைக்கப்படும் பெருநகர் பகுதி அமைப்பில்; ஜார்ஜ் டவுன், பினாங்கு ஜார்ஜ் டவுன் புறநகர்ப் பகுதிகள், பட்டர்வொர்த், நிபோங் திபால், பத்து காவான், பிறை, பெர்மாத்தாங் பாவ், சுங்கை பட்டாணி, கூலிம் மற்றும் செர்டாங் நகரங்கள் உள்ளன.

இங்கு சுமார் 2,412,616 பேர் வசிக்கிறார்கள். இந்த பெருநகரப் பகுதி மலேசியாவி்ன் இரண்டாவது பெரிய பெருநகரப் பகுதியாகும். இதன் உள் நகரம் யுனெஸ்கோ உலகப் பாரம்பரியத் தளமாகும் (*World Heritage Site*).

### மலேசியாவின் முதல் மாநகரம்

இரண்டாம் உலகப் போரின் போது மலாயாவில் ஜப்பானிய ஆக்கிரமிப்பினால் (*Japanese Occupation of Malaya*) ஜார்ஜ் டவுன் கீழ்ப் படுத்தப்பட்டது. போரின் முடிவில் பிரித்தானியர்களால் மீண்டும் கைப்பற்றப்பட்டது.

1957-இல் மலாயா பிரித்தானியர்களிடம் இருந்து சுதந்திரம் அடைவதற்கு சற்று முன்பு, இரண்டாம் எலிசபெத் மகாராணியாரால் (*Queen Elizabeth II*) ஜார்ஜ் டவுன் நகரம் ஒரு மாநகரமாக அறிவிக்கப்பட்டது. அந்த வகையில் ஜார்ஜ் டவுன் நகரம், மலேசிய நாட்டின் நவீன வரலாற்றில் முதல் மாநகரமாகப் பெயர் பெற்றது.

### ஜார்ஜ் டவுன் வரலாறு

## தஞ்சோங் வாக்குச் சாவடிகள்
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), தஞ்சோங் மக்களவைத் தொகுதி 37 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## தஞ்சோங் மக்களவைத் தொகுதி

## தஞ்சோங் தேர்தல் முடிவுகள்

## தஞ்சோங் வேட்பாளர் விவரங்கள்

## தஞ்சோங் சட்டமன்ற தொகுதிகள்

## தஞ்சோங் சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* பினாங்கு ஜார்ஜ் டவுன்
* வடகிழக்கு பினாங்கு தீவு மாவட்டம்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:பினாங்கு நாடாளுமன்றத் தொகுதிகள்
மகாநதி (தொலைக்காட்சித் தொடர்)

**மகாநதி** என்பது 2023 ஆம் ஆண்டு வெளியான இந்திய தமிழ் மொழி நாடக தொலைக்காட்சித் தொடராகும். இதில் கமுருதீன், பிரதிபா, லட்சுமி பிரியா, ருத்ரன் பிரவீன், சரவணன் மற்றும் சுஜாதா சிவகுமார் ஆகியோர் நடித்துள்ளனர்  குளோபல் வில்லேஜர்ஸ் என்ற பதாகையின் கீழ் பிரவீன் பென்னட் தயாரித்துள்ளார். இது ஸ்டார் விஜயில் 23 ஜனவரி 2023 முதல் திங்கள் முதல் வெள்ளி வரை 10:00 மணிக்கு திரையிடப்பட்டது மேலும் டிஜிட்டல் தளமான ஹாட்ஸ்டாரிலும் கிடைக்கிறது.  சீரகடிக்க ஆசையுடன் இந்தத் தொடர் தொடங்கப்பட்டது.

## கதை சுருக்கம்
இந்தத் தொடர் ஒரு குடும்பத்தைச் சுற்றியுள்ள நான்கு சகோதரிகளின் கதையை சித்தரிக்கிறது, அவர்கள் தந்தையை இழந்து சமூகத்தில் உயர முயற்சி செய்கிறார்கள்.

## நடிகர்கள்

### முதன்மை கதாபாத்திரம்

* லக்ஷ்மி பிரியா - காவெரி
* பிரதீபா/திவ்யா கணேஷ் - கங்கா
* கமுருதீன் - குமரன்
*  ருத்ரன் பிரவீன் - நிவின்
*  சுவாமிநாதன்-விஜய்
*  ஆதிரை சௌந்தரராஜன்-யமுனா
*  குழந்தை காவ்யா - நர்மதா

## ஒளிபரப்பு வரலாறு
இந்த தொடர் 23 ஜனவரி 2023 அன்று ஸ்டார் விஜயில் ஒளிபரப்பாகத் தொடங்கியது மற்றும் திங்கள் முதல் வெள்ளி வரை 22:00 (IST) வரை ஒளிபரப்பப்பட்டது. ஏப்ரல் 17, 2023 திங்கட்கிழமை முதல், நிகழ்ச்சி 21:30 (IST)க்கு மாற்றப்பட்டது. 

## மேற்கோள்கள்

## வெளி இணைப்புகள்
* டிஸ்னி+ ஹாட்ஸ்டாரில் ''மகாநதி''

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2023 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
காசிங்கா தினம்

**காசிங்கா தினம்** (*Cassinga Day*)  என்பது காசிங்கா படுகொலையை நினைவுகூரும் விதமாக நமீபியா நாட்டில் அனுசரிக்கப்படும் ஒரு நாளாகும். ஆண்டுதோறும் மே மாதம் 4 ஆம் தேதியன்று இந்நாள் அனுசரிக்கப்படுகிறது. நமீபியாவில் இந்நாள் ஒரு பொதுவிடுமுறை நாளுமாகும். 1978 ஆம் ஆண்டு தெற்கு அங்கோலாவில் உள்ள காசிங்காவில் இருந்த நமீபியாவின் தென் மேற்கு ஆப்பிரிக்க மக்கள் அமைப்பினரின் தளத்தை தென்னாப்பிரிக்க பாதுகாப்புப் படை தாக்கியபோது தோராயமாகக் கொல்லப்பட்ட 600 பேரை இந்நாள்  நினைவுகூர்கிறது.  விந்தோக்கு நகரத்திற்கு  வெளியே உள்ள ஈரோசு ஏக்கர் என்ற போர் நினைவிடத்தில் ஆண்டுதோறும் நினைவுச் சடங்குகள் நடத்தப்படுகின்றன. இந்த விழாக்களில் பல முக்கிய தேசிய அரசியல் பிரமுகர்கள் கலந்து கொள்கின்றனர். தற்போதைய சனாதிபதி ஏச்சு கீங்கோப் மற்றும் முன்னாள் சனாதிபதிகள் இபிகேபுன்யே பொகம்பா மற்றும் சாம் நுசோமா ஆகியோரும் கலந்து கொள்கின்றனர்.
## 1978 மே 4
1978 ஆம் ஆண்டு மே மாதம் 4 ஆம் தேதியன்று காலை, தென்னாப்பிரிக்க தற்காப்புப் படை காசிங்கா கிராமத்திற்கு அருகிலுள்ள காசிங்கா முகாமில் வான்வழித் தாக்குதலை நடத்தியது.  அதைத் தொடர்ந்து வான்குடை மிதவை படை வீரர்கள் அனுப்பப்பட்டனர். இந்த முகாமில் நாடு கடத்தப்பட்ட தென் மேற்கு ஆப்பிரிக்க மக்கள் அமைப்பு அனுதாபிகள் மற்றும் அவர்களது குடும்பத்தினர் வசித்து வந்தனர். இந்த தாக்குதலில் 165 ஆண்கள், 294 பெண்கள் மற்றும் 300 குழந்தைகள் உயிரிழந்தனர். இதே நாளில், அருகிலுள்ள வியட்நாமின் தசெடெக்வேலா கிராமத்தின் முகாமும் தாக்கப்பட்டது. 2016 ஆம் ஆண்டு நிலவரப்படி கல்லறைகள் குறிக்கப்படவில்லை ஆனால் நமீபிய அரசாங்கம் ஒரு நினைவு தளத்தை அமைக்க திட்டமிட்டுள்ளது.

## மேற்கோள்கள்

பகுப்பு:மே சிறப்பு நாட்கள்
பகுப்பு:நமீபியா
சிக்கிம் மலை பல்லி

***ஜபாலுரா திரிகாரினாட்டா*** (Japalura tricarinataஎன்பது ஆசியாவில் காணப்படும் அகமிட் பல்லி சிற்றினமாகும்.

## பொதுவான பெயர்கள்
*ஜ. திரிகாரினாட்டா* சிற்றினத்தின் பொதுவான பெயர்களில் மூன்று-மூட்டு மலை பல்லி, மேக-காடு ஜபாலூரே, சிக்கிம் மலை பல்லி மற்றும் மூன்று-மூட்டு காட்டு அகமா ஆகியவை அடங்கும்.

## புவியியல் வரம்பு
*ஜ. திரிகாரினாட்டா* இந்தியா, நேபாளம் மற்றும் திபெத்தில் (சீனா) காணப்படுகிறது.

## மேற்கோள்கள்

## மேலும் படிக்க
*Edward Blyth|Blyth E. 1853. "Notices and Descriptions of various Reptiles, new or little known". *Journ. Asiatic Soc. Bengal* **22**: 639–655. (*Calotes tricarinatus*, new species, p.&nbsp;650).
*George Albert Boulenger. 1885. *Catalogue of the Lizards in the British Museum (Natural History). Second Edition. Volume I. ... Agamidæ.* London: Tustees of the British Museum (Natural History). (Taylor and Francis, printers). xii + 436 pp. + Plates I-XXXII. (*Acanthosaura tricarinata*, pp.&nbsp;306–307).
*Indraneil Das. 2002. *A Photographic Guide to Snakes and Other Reptiles of India*. Sanibel Island, Florida: Ralph Curtis Books. 144 pp. . (*Japalura tricarinata*, p.&nbsp;76).
* Gruber U. 1975. "*Agame *Japalura tricarinata* aus dem zentralen Nepal-Himalaya* ". *Das Aquarium* **77**: 502–505. (in German).
* Macey JR et al. 2000. "Evaluating trans-Tethys migration: An example using acrodont lizard phylogenetics". *Syst. Biol.* **49** (2): 233–256.
*Malcolm Arthur Smith. 1935. *The Fauna of British India, Including Ceylon and Burma. Reptilia and Amphibia. Vol. II.—Sauria.* London: Secretary of State for India in Council. (Taylor and Francis, printers). xiii + 440 pp. + Plate I + 2 maps. (*Japalura tricarinata*, pp.&nbsp;169–170, Figure 51).

பகுப்பு:திபெத்திய விலங்குகள்
பகுப்பு:இந்திய ஊர்வன
பகுப்பு:ஜபாலுரா
பெரிய மலை பல்லி

**பெரிய மலை பல்லி** (*Japalura major-ஜபாலுரா மேஜர்*) என்பது *ஜபாலுரா* பேரினத்தினைச் சார்ந்த ஓந்தி சிற்றினம் ஆகும். இது பெரிய காட்டு அகமா என்றும் அறியப்படுகிறது. பெரிய மலை பல்லி வட இந்தியாவிலும் நேபாளத்திலும் காணப்படுகிறது. இது  வரையுள்ள உயரமான பகுதிகளில் வாழ்கிறது.

## மேற்கோள்கள்

## மேலும் படிக்க
* Jamdar, N. 1985. A note on the habits and breeding of the lizard *Japalura major*. *J. Bombay Nat. Hist. Soc.* 82: 420-421
* Jerdon, T. C. 1870. Notes on Indian herpetology. *P. Asiatic Soc. Bengal* March 1870: 66–85.
* Smith, M. A. 1935. *Reptiles and Amphibia, Vol. II.* In: *The Fauna of British India, Including Ceylon and Burma.* Taylor and Francis, London, 440 pp.

பகுப்பு:இந்திய ஊர்வன
பகுப்பு:ஜபாலுரா
குமாவுன் மலை பல்லி

**ஜபாலுரா குமாவுன்சிசு** (*Japalura kumaonensis*) என்பது பொதுவாக **குமாவுன் மலை பல்லி**, **குமாவுன் காட்டு அகமா** என அறியப்படுவது ஓந்தி சிற்றினம் ஆகும். இது வட இந்தியா, பாக்கித்தான், நேபாளம் மற்றும் திபெத்தில் (சீனா) காணப்படுகிறது. இது முசோரி மற்றும் குமாவுன் கோட்டத்தில் உள்ள நைனித்தால் பகுதியிலிருந்து பெறப்பட்ட மாதிரிகளின் அடிப்படையில் விவரிக்கப்பட்டது. எனவே இதனுடைய சிற்றினப் பெயரான *குமானென்சிசு* இட அடிப்படையில் அமைந்தது.

## மேற்கோள்கள்

பகுப்பு:திபெத்திய விலங்குகள்
பகுப்பு:இந்திய ஊர்வன
பகுப்பு:ஜபாலுரா
ஒன்னாளி சட்டமன்றத் தொகுதி

**ஒன்னாளி சட்டமன்றத் தொகுதி** (*Honnali Assembly constituency*) என்பது இந்தியாவின் கருநாடகா மாநிலத்தின் 224 சட்டமன்றத் தொகுதிகளில் ஒன்றாகும். இது தாவண்கரே மாவட்டத்தில் உள்ள சட்டமன்றத் தொகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2023

### 2018

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* தாவண்கேரே மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தாவணகெரே மாவட்டம்
கலிபோர்னியம்(III) புரோமைடு

**கலிபோர்னியம்(III) புரோமைடு** (*Californium(III) bromide*)  CfBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கலிபோர்னியம் ஆக்சைடு (Cf2O3, கலிபோர்னியம்(III) புளோரைடு (CfF3), கலிபோர்னியம்(III) குளோரைடு மற்றும் கலிபோர்னியம்(III) அயோடைடு (CfI3) உள்ளிட்ட பிற கலிபோர்னியம் ஆலைடுகளைப் போலவே கலிபோர்னியம் புரோமைடிலும் கலிபோர்னியம் அணுவும் +3 என்ற ஆக்சிசனேற்ற நிலையில் உள்ளது.

## பண்புகள்
AlCl3 மற்றும் FeCl3 வகை கட்டமைப்புகள் இரண்டிலும் கலிபோர்னியம்(III) புரோமைடு படிகமாக்கப்படுகிறது. முதலாவது  கட்டமைப்பில், கலிபோர்னியம் அயனி ஆறு ஒருங்கிணைப்புகளுடன் உள்ளது.  பிணைப்பு நீளம் 279.5±0.9 பைக்கோ மீட்டர், 282.7±1.1 பைக்கோ மீட்டர், மற்றும் 282.8±0.8 பைக்கோ மீட்டர் பிணைப்பு நீளங்கள் கொண்ட மூன்று தனித்தனி Cf-Br பிணைப்புகள் காணப்படுகின்றன. 

கலிபோர்னியம்(III) புரோமைடு உயர்  வெப்பநிலையில் கலிபோர்னியம்(II) புரோமைடாக சிதைவடைகிறது.
::2 CfBr3 ->[\Delta T] 2 CfBr2 + Br2

பெர்கிலியம்-249 முதல் கலிபோர்னியம்-249 வரையிலான கதிரியக்கச் சிதைவில் ஆக்சிசனேற்ற எண் மற்றும் படிக அமைப்பு பாதுகாக்கப்படுகிறது. ஆறு-ஒருங்கிணைப்பு பெர்க்கிலியம்(III) புரோமைடு (AlCl3-வகை ஒற்றைச்சரிவு  அமைப்பு) சிதைந்து ஆறு-ஒருங்கிணைப்பு கலிபோர்னியம்(III) புரோமைடை உருவாக்குகிறது. அதேசமயம் ஓர் எட்டு ஒருங்கிணைப்பு பெர்க்கிலியம்(III) புரோமைடு (PuBr3-வகை, செஞ்சாய்சதுர அமைப்பு)   எட்டு-ஒருங்கிணைப்பு கலிபோர்னியம்(III) புரோமைடை உருவாக்குகிறது. 

## மேலும் காண்க
*கலிபோர்னியம்
*கலிபோர்னியம் சேர்மங்கள்

## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:புரோமைடுகள்
கலிபோர்னியம்(III) புளோரைடு

**கலிபோர்னியம்(III) புளோரைடு** (*Californium(III) fluoride*)  CfF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் இருமக் கனிமச் சேர்மமாக கலிபோர்னியம்(III) புளோரைடு வகைப்படுத்தப்படுகிறது. 

## இயற்பியல் பண்புகள்
கலிபோர்னியம்(III) புளோரைடு மஞ்சள் பச்சை நிறத்தில் ஒரு திண்மமாக உருவாகிறது. வெப்பநிலை சார்ந்து இது இரண்டு படிக அமைப்புகளைக் கொண்டுள்ளது. குறைந்த வெப்பநிலையில் செஞ்சாய்சதுரக் கட்டமைப்பில் (YF3 வகை) உள்ளது. a = 665.3(3) பைக்கோமீட்டர், b = 703.9(1) பைக்கோமீட்டர் மற்றும் c = 439.3(3) பைக்கோமீட்டர் என்ற அணிக்கோவை அளபுருக்கள் காணப்படுகின்றன. அதிக வெப்பநிலையில் இது முக்கோணக் கட்டமைப்பை உருவாக்குகிறது (LaF3 வகை) a = 694.5(3) பைக்கோமீட்டர் மற்றும் c = 710.1(2)  பைக்கோமீட்டர் என்ற அணீக்கோவை அளபுருக்கள் காணப்படுகின்றன.  ஒவ்வொரு கலிபோர்னியம் அணுவும் சிதைக்கப்பட்ட மூவுச்சி  முக்கோண-பட்டகக்  கட்டமைப்பில் ஒன்பது புளோரின் அணுக்களால்  சூழப்பட்டுள்ளன.

## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
கலிபோர்னியம்(III) அயோடைடு

**கலிபோர்னியம்(III) அயோடைடு** (*Californium(III) iodide*)  CfI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் இருமக் கனிமச் சேர்மமாக கலிபோர்னியம்(III) அயோடைடு  வகைப்படுத்தப்படுகிறது.

## தயாரிப்பு
கலிபோர்னியம் மூவயோடைடை அதிக வெற்றிடத்தின் கீழ் நுண்ணியகிராம் அளவுகளில் தயாரிக்கலாம். கலிபோர்னியம்(III) ஐதராக்சைடுடன் ஐதரசன் அயோடைடு சேர்த்து 500 °செல்சியசு வெப்பநிலையில் வினைபுரியச் செய்தால் கலிபோர்னியம்(III) அயோடைடு உருவாகிறது:

::

## இயற்பியல் பண்புகள்
கலிபோர்னியம்(III) அயோடைடு ஆரஞ்சு சிவப்பு நிறத்தில் ஒரு திண்மமாக உருவாகிறது.  ~800 ° செல்சியசு வெப்பநிலையில் உருகாமல் நேரடியாக பதங்கமாகிறது. இடக்குழு R3 (No. 148) உடன் a = 758.7 பைக்கோமீட்டர்  மற்றும் c = 2081.4 பைக்கோமீட்டர் என்ற அணிக்கோவை அளவுருக்களுடன் ஓர் அலகுக்கு ஆறு வாய்ப்பாட்டு அலகுகள் என்ற முறையில்  முக்கோணப் படிகத் திட்டத்தில் இது படிகமாகிறது. கலிபோர்னியம்(III) அயோடைடின் படிக அமைப்பு பிசுமத்(III) அயோடைடின் படிக அமைப்பிற்குச் சமமானதாக காணப்படுகிறது.
 
## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
தாவணகெரே வடக்கு சட்டமன்றத் தொகுதி

**தாவணகெரே வடக்கு சட்டமன்றத் தொகுதி** (*Davanagere North Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தாவணகெரே மாவட்டத்தில் உள்ளது. தாவணகெரே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 106 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தாவணகெரே மாவட்டம்
லியுதேத்தியம் வனேடேட்டு

**லியுதேத்தியம் வனேடேட்டு** (*Lutetium vanadate*)  Lu2V2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்ரோகாந்தவியல் பண்பையும் குறைக்கடத்திப் பண்புகளையும் இச்சேர்மம் வெளிப்படுத்துகிறது. பைரோகுளோர் எனப்படும் நையோபியம் கனிமக் குழுவின் கட்டமைப்பை ஒத்த கட்டமைப்பைப் பெற்றுள்ளது.

லியுதேத்தியம்(III) ஆக்சைடுடன் வனேடியம் மூவாக்சைடு மற்றும் இருவனேடியம் ஐயொட்சைட்டு ஆகியவற்றைச் சேர்த்து உயர் வெப்பநிலையில் (1400 °செல்சியசு) வினைபுரியச் செய்து லியுதேத்தியம் வனேடேட்டை தயாரிக்கலாம். ஆர்கான் வாயுச் சூழலும் 2.0×10−5 பார் ஆக்சிசன் வாயு அழுத்தமும் இவ்வினைக்கான நிபந்தனைகளாகும்.

::2 Lu2O3 + V2O3 + V2O5 → 2 Lu2V2O7

## மேற்கோள்கள்

பகுப்பு:வனேடேட்டுகள்
பகுப்பு:லியுதேத்தியம் சேர்மங்கள்
பகுப்பு:வனேடியம்(IV) சேர்மங்கள்
எத்தனை கோணம் எத்தனை பார்வை

**எத்தனை கோணம் எத்தனை பார்வை** (*Ethanai Konam Ethanai Parvai*) என்பது 1982 ஆண்டில் முடிக்கப்பட்டும் வெளிவராத இந்திய தமிழ் திரைப்படமாகும். இப்படத்தில் தியாகராஜன், சிறீபிரியா, சுரேஷ், நளினி ஆகியோர் நடிக்க படத்தொகுப்பாளர் பி. லெனின் இயக்கினார். அவரது சகோதரர் கண்ணன் ஒளிப்பதிவு செய்தார். ஜெயகாந்தனால் இதே பெயரில் எழுதிய புதினத்தை அடிப்படையாகக் கொண்டு இப்படம் எடுக்கபட்டது. 2016 இல் ஜெயகாந்தனின் பாடல்கள் அடங்கிய இசைக் கோப்பை *இந்திய-உருசிய பண்பாட்டு நட்புறவுச் சங்கம்* வெளியிட முடிவு எடுத்தபோது  படம் குறித்த செய்திகள் மீண்டும் ஊடகங்களில் வெளியானது.

## நடிகர்கள்

* தியாகராஜன்
* சிறீபிரியா
* சுரேஷ்
* நளினி
* சாருஹாசன்
* வடிவுக்கரசி

## இசை
இந்த படத்திற்கு இளையராஜா இசையமைத்தார். பாடல் வரிகளை ஜெயகாந்தன் எழுதினார். "அலைபாயுதே கண்ணா" ( ஊத்துக்காடு வெங்கட சுப்பையரின் அதே பெயரிலான பாடலின் மறு கலவை)  பாடல் பிரபலமானது.

* ராகஸ்

## மேற்கோள்கள்

## வெளி இணைப்புகள்

* 

பகுப்பு:வெளிவராத தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:தியாகராஜன் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
கலிபோர்னியம்(III) ஆக்சைடு

**கலிபோர்னியம்(III) ஆக்சைடு** (*Californium(III) oxide*) Cf2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் இருமக் கனிமச் சேர்மமாக கலிபோர்னியம்(III) ஆக்சைடு   வகைப்படுத்தப்படுகிறது. கலிபோர்னியமும் ஆக்சிசனும் சேர்ந்து உருவாகும் இச்சேர்மம் கலிபோர்னியத்தின் கண்டுபிடிக்கப்பட்ட முதலாவது திண்ம சேர்மமாகும். இக்கண்டுபிடிப்பு 1958 ஆம் ஆண்டு நிகழ்ந்தது.

## தயாரிப்பு
1400 பாகை செல்சியசு வெப்பநிலையில் அயனைட்டை காற்றில் எரிப்பதன் மூலம் இச்சேர்மத்தை தயாரிக்கலாம். பெர்க்கிலியம்(III) ஆக்சைடை  β- சிதைவுக்கு உட்படுத்தியும் இதை தயாரிக்கலாம். 

## இயற்பியல் பண்புகள்
கலிஃபோர்னியம்(III) ஆக்சைடு மஞ்சள்-பச்சை திடப்பொருளாக உருவாகிறது. இதன் உருகுநிலை 1750 பாகை செல்சியசு ஆகும். a = 1083.9 ± 0.4 பைக்கோமீட்டர் என்ற அணிக்கோவை மதிப்புடன் உடல்மைய கனசதுரப் படிகத் திட்டத்தில் இது படிகமாகிறது. உடலை மைய கனசதுர படிகத்திற்கும் ஒற்றைச் சாய்வு கட்டமைப்புக்கும் இடையே உள்ள நிலை மாறுதல் வெப்பநிலை சுமார் 1400 ° செல்சியசு  ஆகும்.

தண்ணீரில் கலிபோர்னியம்(III) ஆக்சைடு கரையும்..

## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:ஆக்சைடுகள்
முகுரா

**முகுரா** (*Mukura*) என்பது இந்தியாவின் ஒடிசா மாநிலம் கட்டாக்கில் இருந்து வெளியிடப்பட்ட ஓர் ஒடியா மொழி பத்திரிகையாகும். 1905 ஆம் ஆண்டில் இவ்விதழ் தொடங்கப்பட்டு 25 வருடங்களாக வெளியிடப்பட்டது. பிரசாசுந்தர் தாசு பத்திரிகையின் நிறுவன ஆசிரியர் ஆவார். 1930 ஆம் ஆண்டுக்குப் பிறகு இதழ் வெளியிடுவது நிறுத்தப்பட்டது.

தேசியவாத இலக்கியத்தை ஊக்குவிப்பதில் முகுரா இதழ் முக்கியப் பங்கு வகித்தது.  சத்யபாதி பள்ளி காலத்தின் அறிஞர்கள் மற்றும் எழுத்தாளர்கள் முகுரா மூலம் தங்கள் இலக்கிய வாழ்க்கையைத் தொடங்கினார்கள்.intellectuals and writers of Satyabadi school started their literary career through *Mukura*.

## மேற்கோள்கள்


பகுப்பு:1905 நிகழ்வுகள்
பகுப்பு:இந்திய இதழ்கள்
பகுப்பு:ஒரியா
நிசர்கதத்தா மகராஜ்

**நிசர்கதத்தா மகாராஜ்** (*Nisargadatta Maharaj*) (இயற்பெயர்:*மாருதி சிவராம்பந்த் காம்பிலி *);(பிறப்பு-இறப்பு: 17 ஏப்ரல் 1897&nbsp;– 8 செப்டம்பர் 1981) அத்வைத ஆன்மீக குருவும், நவநாத் மரபு மற்றும் லிங்காயத மரபைச் சேர்ந்த இந்திய ஆன்மீக குரு ஆவார். இவர் 1973ல் மராத்தி மொழியில் மொழியில் உரையாடிய அத்வைத கருத்துகளை, *மௌரிஸ் பிரைட்மேன்* என்பவர் ஆங்கிலத்தில் *I Am That* எனும் தலைப்பில் எழுதிய நூல் மூலம் நிசர்கத்தா மகாராஜ் மேற்குலகில், குறிப்பாக ஐரோப்பா மற்றும் வட அமெரிக்கா நாடுகளில் மற்றும் அவரைப் பின்பற்றுபவர்களிடம் நல்ல வரவேற்பு கிடைத்தது. }}

## நிசர்க யோகம்
நிசர்கதத்தா "நிசர்க யோகம்" என்று அழைக்கப்படும் *அதுவே நான்* (*I Am That*) தத்துவத்தைப் போதித்தார்.
## இதனையும் காண்க
* அத்வைத வேதாந்த ஆசிரியர்கள்
## மேற்கோள்கள்

## ஆதாரங்கள்

**''அச்சு ஆதாரங்கள்**

* 
* 
* 
* 
* 
* 

**Sri Nisargadatta Maharaj - Maurice Frydman - I am That* - Tamil Translation - Year 2016 - title Naan Brammam - place =Chennai, India  publisher =Kannadhasan Pathippagam 
## மேலும் படிக்க
* *Stephen Howard Wolinsky*, I Am That I Am: A Tribute to Sri Nisargadatta. 2000. .
* *Peter Brent*, Godmen of India. *NY: Quadrangle Books, 1972*, pp.&nbsp;136–40.
* *S. Gogate & P.T. Phadol*, Meet the Sage: Shri Nisargadatta, *Sri Sadguru Nisargadatta Maharaj Amrit Mahotsav Samiti*, 1972.
* *Neal Rosner (Swami Paramatmananda)*, On the Road to Freedom: A Pilgrimage in India, Vol. 1, *San Ramon, CA: Mata Amritanandamayi Center, 1987, pp.&nbsp;212–8.*
* *Ramesh Sadashiv Balsekar*, Explorations into the Eternal: Forays from the Teaching of Nisargadatta Maharaj . 1989. .
* *Ramesh Sadashiv Balsekar*, Pointers from Nisargadatta Maharaj. *1990 *. .
* *Bertram Salzman*, Awaken to the Eternal: Nisargadatta Maharaj: a Journey of Self Discovery. 2006. .
* *Saumitra Krishnarao Mullarpattan* (died September 2012), The Last Days of Nisargadatta Maharaj. *India: Yogi Impressions Books,* 2007. .
* *Dasbodh&nbsp;– Spiritual Instruction for the Servant*&nbsp;– Saint Shri Samartha Ramdas, Sadguru Publishing, 2010 

## ஒலித் தட்டுக்கள்
* Awaken to the Eternal, Nisargadatta Maharaj: A Journey of Self-Discovery. 1995.
* ''Tatvamasi – You Are That'' (2009), 87 min. Online

## வெளி இணைப்புகள்
*  நிசர்கதத்தரின் ஞானப் பாதை- பேரா.இரா.முரளி-காணொலி
* www.maharajnisargadatta.com – a Resource website
* www.nisargadatta.co.uk – The essential message/teachings of Sri Nisargadatta Maharaj 
* Nisargadatta compilation of quotes from various books
* Nisargadatta core teachings summarised from the book "The Essential Nisargadatta"
* Disciples of Nisargadatta Maharaj 
* 
* Remembering Nisargadatta Maharaj, reflections of David Godman
* Timothy Conway, ''Sri Nisargadatta Maharaj (1897-1981), Life & Teachings of Bombay's Fiery Sage of Liberating Wisdom''
*DVDs about Sri Nisargadatta Maharaj
*Videos about Sri Nisargadatta Maharaj 
;Publications by Nisargadatta Maharaj
* I Am That pdf

பகுப்பு:அத்வைத வேதாந்த ஆசிரியர்கள் 
பகுப்பு:இந்து சமய எழுத்தாளர்கள்
பகுப்பு:இந்து மெய்யியலாளர்கள்
பகுப்பு:மராத்தியர்கள்
கலிபோர்னியம்(II) அயோடைடு

**கலிபோர்னியம்(II) அயோடைடு** (*Californium(II) iodide*) CfI என்ற மூலக்கூற்று வாய்ப்பாட்டால் அடையாளப்படுத்தப்படுகிறது. கலிபோர்னியமும் அயோடினும் சேர்ந்து இந்த இருமச் சேர்மம் உருவாகிறது. 

## தயாரிப்பு
570 பாகை செல்சியசு வெப்பநிலையில்: மெல்லிய குவார்ட்சு குழாயில் ஐதரசனை கலிபோர்னியம் மூவயோடைடுடன் சேர்த்து குறைப்பதன் மூலம் இதை உற்பத்தி செய்யலாம்:

CfI3 + H2 → 2CfI2 + 2HI

## இயற்பியல் பண்புகள்
கலிபோர்னியம்(II) அயோடைடு அடர் ஊதா நிறத்தில் ஒரு  திண்மப்பொருளாக உருவாகிறது. சற்று அதிக வெப்பநிலையில், இது மெல்லிய குழாயில் உள்ள சிலிக்காவுடன் உருகி வினைபுரிந்து, CfOI என்ற சேர்மத்தை உருவாக்குகிறது.

கலிபோர்னியம் டையோடைடு இரண்டு வகையான படிக அமைப்புகளைக் கொண்டுள்ளது. ஒன்று 
CdCl2-வகை படிக அமைப்பு. அறை வெப்பநிலையில் இது நிலையானது. இதன் அணிக்கோவை அளவுருக்கள் a = 743.4 ± 1.1 பைக்கோமீட்டர் மற்றும் α = 35.83 ± 0.07° என்பவையாகும்.  மற்றொன்று CdI2 வகை படிக அமைப்பு. இது சிற்றுறுதி வகை நிலைப்புத்தன்மை கொண்டது. இதன் அணிக்கோவை அளவுருக்கள் a = 455.7 ± 0.4 பைக்கோமீட்டர் மற்றும் c = 699.2 ± 0.6 பைக்கோமீட்டர். என்பவையாகும். கலிபோர்னியம் டையோடைடு 300 முதல் 1100 நானோமீட்டர் வரையிலான அலைநீள வரம்பில் உறிஞ்சும் பட்டையைக் கொண்டுள்ளது. இதன் மூலம் Cf(II) வகை சேர்மம் இருப்பது நிருபிக்கப்படுகிறது.

## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
இளையராஜாவின் ரசிகை

**இளையராஜாவின் ரசிகை** (*Illayarajavin Rasigai*) என்பது 1979 ஆண்டில் முடிக்கப்பட்டும் வெளிவராத இந்திய தமிழ்த் திரைப்படமாகும். இப்படத்தில் சிவசந்திரன், எம். ஜி. சி. சுகுமார், உன்னி மேரி, சரோஜா, ஒய். ஜி. மகேந்திரன் ஆகியோர் நடிக்க இரட்டையர்களான தேவராஜ்-மோகன் ஆகியோர் இயக்கினர். இப்படத்தை எம். சி. அரவிந்தன், எம். பி. சீனிவாசன், யு. சதானந்தன் ஆகியோர் அரவிந்த் பிலிம்ஸ் என்ற பதாகையின் கீழ் தயாரித்தனர்.

## இசை
இத்திரைப்படத்திற்கு இளையராஜா இசையமைத்தார்.

## மேற்கோள்கள்

பகுப்பு:வெளிவராத தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தேவராஜ்-மோகன் இயக்கிய திரைப்படங்கள்
பகுப்பு:இளையராஜா
குளோரோசைபிடே

**குளோரோசைபிடே** (*Chlorocyphidae*) என்பது ஊசித்தட்டான் குடும்பமாகும். இவை பழைய உலக வெப்பமண்டலப் பகுதிகளில் காணப்படும் வண்ணமயமான சிற்றினங்கள் ஆகும். இவை வன நீரோடைகளில் காணப்படுகின்றன. இவை தென்கிழக்கு ஆசியாவில் மிகவும் வேறுபட்ட சிற்றினங்களைக் கொண்டுள்ளன.

## வகைப்பாட்டியல்
இந்த குடும்பம் ஒற்றைத்தொகுதிமரபு உயிரினத் தோற்றம் ஆகும். இது தற்போது சுமார் 19 பேரினங்களைக் கொண்டுள்ளது.

குளோரோசைபிடே குடும்பத்தினைச் சார்ந்த பேரினங்கள்:

* *ஆப்ரிகோசைபா*
* *அரிசுடோசைபா*
* *கலோசிபா*
* *குளோரோசைபா*
* *சைரானோ*
* *திசுபரோசிபா*
* *இண்டோசைபா*
* *லிபெல்லாகோ*
* *மெலனோசைபா*
* *பேச்சிசிபா*
* *பிளாட்டிசைபா*
* *ரைனோசைபா*
* *ரைனோனுயிரா*
* *இசுக்லரோசைபா*
* *சண்டசிபா*
* *வட்டுவில*

## படங்கள்

File:Libellago lineata by kadavoor.JPG|*லைபெல்லாங்கோ லினியேடா*, ஆண்
File:Platycypha caligata.jpg|*பிளாடிசைபா காலிகேடா*
File:P fitzsimonsi AManson 2014 03 08 7243.jpg|*பிளாடிசைபா பிட்சிமோன்சி*


## மேற்கோள்கள்

பகுப்பு:கணுக்காலி குடும்பங்கள்